**ZAVOD ZA TURIZEM IN KULTURO ŽIROVNICA**, Žirovnica 14, 4274 Žirovnica, ki ga zastopa direktor Matjaž Koman, matična št.: 20410114, davčna številka: 43016782, kot lastnik

ter

**TVD PARTIZAN ŽIROVNICA**, Društvo za športno vzgojo in rekreacijo, Žirovnica 63, 4274 Žirovnica ki ga zastopa predsednik Jani Koselj matična št.: 5209650000, identifikacijska številka za DDV: 66025788, kot uporabnik

skleneta naslednjo

**POGODBO O PRENOSU DODATNE OPREME REKREACIJSKEGA PARKA ZAVRŠNICA V BREZPLAČNO UPORABO**

1. člen

Pogodbeni stranki uvodoma ugotavljata, da:

* sta dne 10.1.2013 podpisali Pogodbo o prenosu opreme rekreacijskega centra Završnica v brezplačno uporabo za dobo petih let in sicer od 17.12.2012 dalje, ter dne 1.2.2017 aneks št. 1 k pogodbi,
* sta dne 25.10.2013 sopodpisali Dogovor o sodelovanju pri realizaciji izgradnje Rekreacijskega parka Završnica,
* je bila v letih 2014, 2015 in 2016 iz sredstev proračuna Občine Žirovnica nabavljena, usposobljena ter predana v uporabo dodatna oprema, ki ni bila sofinancirana s strani projekta Slow tourism (Italija – Slovenija) in je predmet te pogodbe.

2. člen

Nadalje pogodbeni stranki ugotavljata:

* da oprema rekreacijskega parka predstavlja premično in nepremično stvarno premoženje v lasti javnega zavoda Zavod za turizem in kulturo Žirovnica,
* je oprema namenjena izvajanju športne vzgoje in rekreacije za otroke, mladino in odrasle občane Žirovnice ter ponudbi raznovrstnih aktivnosti v naravi za obiskovalce in turiste Završnice,
* so v imenu Zavoda za turizem in kulturo Žirovnica pridobljene služnostne pravice in soglasja lastnikov zemljišč na katerih je nameščena in dostopna oprema,
* da sklepata to pogodbo na podlagi določil Zakona o stvarnem premoženju države in samoupravnih lokalnih skupnosti (Uradni list RS, številka 86/2010 in sprem.), Uredbe o stvarnem premoženju države in samoupravnih lokalnih skupnosti (Uradni list RS, številka 34/2011 in sprem.) in Načrta ravnanja s stvarnim premoženjem za oddajo v brezplačno uporabo premičnin – opreme Rekreacijskega parka Završnica z dne \_\_\_\_\_\_ ter Namere o sklenitvi neposredne pogodbe za opremo Rekreacijskega parka Završnica, ki je bila objavljena na spletnih straneh Zavoda za turizem in kulturo Žirovnica, dne 7.2.2017.
* da je TVD Partizan Žirovnica, Društvo za športno vzgojo in rekreacijo nevladna organizacija, ki deluje v javnem interesu v skladu z odločbo št. 6717-312/2010/2 (05109) z dne 3.12.2010, ki jo je izdal Direktorat za šport pri Ministrstvu za šolstvo in šport RS in da bo uporabljal opremo in objekte za izvajanju športne vzgoje in rekreacije za otroke, mladino in odrasle občane Žirovnice ter ponudbo raznovrstnih aktivnosti v naravi za obiskovalce in turiste Završnice.

3. člen

S to pogodbo Zavod za turizem in kulturo Žirovnica daje v brezplačno uporabo premičnine opredeljene v nadaljevanju tega člena kot predmet pogodbe, uporabniku TVD Partizanu Žirovnica, Društvu za športno vzgojo in rekreacijo.

Predmet pogodbe je oddaja naslednje opreme in objektov v brezplačno uporabo:

|  |  |  |  |  |
| --- | --- | --- | --- | --- |
| **Oprema, objekt** | **EM** | **Količina** | **Mikrolokacija****(parcelna številka, k.o., lastnik)** | **Datum in veljavnost****služnostne pogodbe oz. soglasja** |
| Izgradnja nogometnega igrišča 50 x 32 m, planiranje terena, humuziranje, zatravitev(5.6.2014, PR/140805)(inv.št.: 184) | kos | 1 | 59/0, 2181 Zabreznica[MULEJ JANEZ](https://www.geoprostor.net/piso_int/query_dkn_last.asp?id=1602949500121&aliasobc=zirovnica&sessdomain=251), 16.02.1949, NAKLO, POT POD GRADIŠČEM 8, 4202 NAKLO | 31.7.2012Veljavnost do 31.12.2019 |
| Ograja pri nogometnem igrišču 53 m(6.8.2014, PR/141264)(inv.št.: 24) | kos | 1 | 59/0, 2181 Zabreznica[MULEJ JANEZ](https://www.geoprostor.net/piso_int/query_dkn_last.asp?id=1602949500121&aliasobc=zirovnica&sessdomain=251), 16.02.1949, NAKLO, POT POD GRADIŠČEM 8, 4202 NAKLO | 31.7.2012Veljavnost do 31.12.2019 |
| Dograditev nogometnega igrišča – dobava dveh golov, zaščitne ograje za goli 16x5m, odvodnjavanje pod cesto(7.5.2015, PR/150713)(inv.št.:185) | kos | 1 | 59/0, 2181 Zabreznica[MULEJ JANEZ](https://www.geoprostor.net/piso_int/query_dkn_last.asp?id=1602949500121&aliasobc=zirovnica&sessdomain=251), 16.02.1949, NAKLO, POT POD GRADIŠČEM 8, 4202 NAKLO | 31.7.2012Veljavnost do 31.12.2019 |
| Izvedba vodovodnega prikljućka za nogometno igrišče(28.4.2016, PR160497)(inv.št.: 186) | kos | 1 | 59/0, 2181 Zabreznica[MULEJ JANEZ](https://www.geoprostor.net/piso_int/query_dkn_last.asp?id=1602949500121&aliasobc=zirovnica&sessdomain=251), 16.02.1949, NAKLO, POT POD GRADIŠČEM 8, 4202 NAKLO | 31.7.2012Veljavnost do 31.12.2019 |
| Voziček za črtanje igrišča za nogomet(28.4.2016, PR160493)(inv.št.: 187) | kos | 1 | / | / |
| Gradnja zalivalnega sistema glavnega nogometnega igrišča(5.5.2016, PR 160556)(inv.št.: 188) | kos | 1 | 59/0, 2181 Zabreznica[MULEJ JANEZ](https://www.geoprostor.net/piso_int/query_dkn_last.asp?id=1602949500121&aliasobc=zirovnica&sessdomain=251), 16.02.1949, NAKLO, POT POD GRADIŠČEM 8, 4202 NAKLO | 31.7.2012Veljavnost do 31.12.2019 |
| Lesena stojnica(10.5.2016, PR/160592)(inv.št.: 195,196 ) | kos | 2 | 62/5, 2181 ZabreznicaA[QUAWATT, ŽIROVNICA, D.O.O.](https://www.geoprostor.net/piso_int/query_dkn_last.asp?id=9957951840004&aliasobc=zirovnica&sessdomain=251), DOSLOVČE, DOSLOVČE 45, 4274 ŽIROVNICA | 25.7.2016Veljavnost do 31.12.2019 |
| Klopi Rustika(2.6.2016, PR/160734)(inv.št.: 190,191,192,193,194) | kos | 5 | 62/5, 2181 ZabreznicaA[QUAWATT, ŽIROVNICA, D.O.O.](https://www.geoprostor.net/piso_int/query_dkn_last.asp?id=9957951840004&aliasobc=zirovnica&sessdomain=251), DOSLOVČE, DOSLOVČE 45, 4274 ŽIROVNICA | 25.7.2016Veljavnost do 31.12.2019 |
| **Oprema, objekt** | **EM** | **Količina** | **Mikrolokacija****(parcelna številka, k.o., lastnik)** | **Datum in veljavnost****služnostne pogodbe oz. soglasja** |
| Sanacija nogometnega igrišča – 2016Inv.št.: 189) | kos | 1 | 59/0, 2181 ZabreznicaMULEJ JANEZ, 16.02.1949, NAKLO, POT POD GRADIŠČEM 8, 4202 NAKLO | 31.7.2012Veljavnost do 31.12.2019 |
| 10. postaja TRIM steze(inv št.: 183) | kos | 1 | 109/2, 2181 ZabreznicaSavske elektrarne | 19.11.201231.12.2019 |

Pogodbeni stranki sta soglasni, da tretje osebe opremo uporabljajo na lastno odgovornost, otroci pa le v spremstvu staršev.

4. člen

Zavod za turizem in kulturo Žirovnica kot lastnik opreme se s podpisom te pogodbe zavezuje, da bo:

* zagotavljal skupaj s TVD Partizan Žirovnica in ostalimi akterji promocijo Rekreacijskega parka Završnica kot sestavnega dela turistične in rekreacijske ponudbe občine Žirovnice,
* zagotovil certifikate, ateste in garancije proizvajalcev opreme, s katerimi jamči, da je oprema tehnološko primerna in varna za uporabo,
* vsaj dvakrat letno sklical sejo skupnega delovnega telesa za spremljanje izvajanja te pogodbe,
* zagotavljal financiranje investicijskega vzdrževanja.

5. člen

TVD Partizan Žirovnica, Društvo za športno vzgojo in rekreacijo se kot uporabnik s podpisom te pogodbe zaveže:

* da bo premičnine iz 3. člena te pogodbe koristil za dejavnosti v javnem interesu,
* da bo s premičninami iz 3. člena upravljal s skrbnostjo dobrega gospodarja,
* da bo omogočal nemoteno, varno in nadzorovano rabo opreme s strani tretjih oseb,
* da bo po predhodni najavi zagotovil komurkoli, brez omejitev, rabo nogometnega igrišča najmanj od 1. aprila do 30. septembra tekočega leta v odvisnosti od realnih vremenskih razmer
* da bo izvajal vzdrževanje nogometnega igrišča z naslednjimi opravili:
	+ redno vzdrževanje igrišča, kot je košnja travnate površine igrišča in okolice (pomožno nogometno igrišče, parkirišče, zeleni pas okoli igrišča)
	+ investicijsko vzdrževanje igrišča, kot je spomladansko ureditev igrišča s podizvajalci pred začetkom igralne sezone, kot je:
		- zamenjava uničene travnate ruše
		- rahljanje travnate površine
		- gnojenje in dosejavanje trave
		- posipanje s kremenčevim peskom
		- ravnanje, utrjevanje
		- zamenjava uničenih mrež na golih in zaščitnih ograjah za goli in ob igrišču
	+ pripravljal igrišče za izvajanje tekem in turnirjev
* da bo do 1.3. tekočega leta Zavodu za turizem in kulturo Žirovnica posredoval predlog urnika obratovanja, cen in režima ter rabe opreme,
* da bo vzdrževal red in mir ter skrbel za redno čiščenje opreme, okoliškega funkcionalnega prostora in dostopnih poti, na odseku od občinske ceste naprej do lokacije postavitve opreme,
* da bo plačeval obratovalne stroške, stroške rednega vzdrževanja in stroške zavarovanj, pri čemer morajo zavarovalne police, ki jih sklepa TVD partizan Žirovnica, Društvo za športno vzgojo in rekreacijo vinkulirati v korist ZTK,
* da bo zagotovil zavarovanje obiskovalcev pri izvajanju dejavnosti oziroma rabi opreme,
* da bo kril morebitne druge stroške, ki niso določeni s to pogodbo in jih z uporabo povzroča uporabnik sam, razen, če se pogodbeni stranki po predhodnem pisnem dogovoru za vsak posamezen primer ne sporazumeta drugače,
* da bo v času zimske sezone zagotovil ustrezno zaščito in skladiščenje opreme, za katero je zimsko skladiščenje predvideno,
* da bo zagotovil popravilo poškodovane opreme, razen v primerih, ko za popravilo poškodbe velja garancija proizvajalca opreme,
* da bo v največji možni meri preprečeval poškodbe in vandalizem,
* da bo prednostno in pod posebnimi pogoji, potrjenimi s strani lastnika v okviru letnega režima, omogočil rabo opreme za potrebe organizirane športne vadbe in izobraževanja otrok in mladine iz šol, javnih zavodov, društev in klubov s sedežem v Občini Žirovnica,
* da bo vodil evidence obiska in koristnikov ter o tem poročal v letnem poročilu,
* da bo sodeloval z Zavodom za turizem in kulturo Žirovnica, Občino Žirovnica in lastniki zemljišč ter drugimi pri usklajevanju rabe prostora na območju Rekreacijskega parka Završnica,
* da opreme ne bo oddajal naprej tretjim osebam za daljše časovno obdobje, razen za dnevno ali krajšo rabo, ki izhaja iz samega namena rabe opreme,
* da opreme ne bo premeščal na druge lokacije brez soglasja lastnika opreme, razen za potrebe zaščite pred zimo oz. vremenskimi neprilikami in višjo silo,
* da bo sredstva pridobljena z zaračunavanjem stroškov uporabe nogometnega igrišča namenil za pokrivanje stroškov vzdrževanja in ravnanja z opremo, ki je predmet te pogodbe,
* da bo vodil ločene evidence (stroškovno mesto) iz katerih bo razvidno celotna raba opreme v trajanju pogodbe;
* da bo pripravil finančni izkaz 1-krat letno in sicer pred oddajo zaključnega poročila na AJPES in pred pripravo občinskega proračuna.

6. člen

Uporabnik se obvezuje vsako leto:

* najkasneje do 1.3. lastniku predložiti kratko vsebinsko in finančno poročilo o rabi opreme v preteklem letu, ki vključuje tudi informacijo o namenu uporabi predmeta, stanja opreme in izpis ločenega stroškovnega mesta,
* najkasneje do 1.3. lastniku predložiti kratek vsebinski in finančni program uporabe in vzdrževanja opreme za tekoče leto, ki vsebuje tudi predlog cen, urnika in režima uporabe ter potrebna vlaganja in vzdrževanja opreme v tekočem letu,

7. člen

Predlog cen za tekoče leto najkasneje do pričetka sezone potrdi direktor/-ica Zavoda za turizem in kulturo Žirovnica, medtem, ko poročilo in načrt iz prejšnjega člena vzame na znanje.

Za pomoč pri spremljanju izvajanja te pogodbe lastnik imenuje delovno telo v sestavi:

* predstavnik lastnika,
* predstavnik uporabnika,
* predstavnik Občine Žirovnica,
* predstavnik lastnikov zemljišč.

Delovno telo je posvetovalnega značaja in se sestane najmanj 2-krat letno. Njegova naloga je seznanitev z letnim poročilom in načrtom uporabnika ter razreševanje odprtih vprašanj povezanih z izvajanjem te pogodbe.

Uporabnik morebitne investicijske posege oziroma investicijsko vzdrževanje lahko opravi le s pisnim soglasjem lastnika ali na pobudo lastnika.

8. člen

Pogodba se sklepa za dobo 5 let in sicer od \_\_\_\_\_\_\_\_\_\_\_\_\_, uporabljati pa se začne z dnem primopredaje opreme, ki se opravi zapisniško.

Pogodbeni stranki se lahko najmanj 2 meseca pred potekom pogodbe z dodatkom k tej pogodbi dogovorita za podaljšanje Pogodbe o prenosu opreme Rekreacijskega parka Završnica v brezplačno uporabo. Pogoj za podaljšanje pogodbe je sklenitev služnostnih pogodb z lastniki zemljišč za obdobje naslednjih 5 let.

Po preteku pogodbene dobe in v skladu z morebitno namero ZTK ima uporabnik prednostno pravico pri odkupu opreme po tej pogodbi.

Vsaka pogodbena stranka ima pravico do razdora pogodbe s tem, da jo pisno odpove.

Odpovedni rok znaša 60 dni.

9. člen

Lastnik lahko, po enem pisnem opozorilu o nepravilnosti in da nepravilnost ni bila v roku odpravljena, brez odpovednega roka, razdre pogodbo v primeru, da:

* je izdana odločba sodišča ali drugega upravnega organa v zvezi z nepremičnino, ki je predmet te pogodbe;
* uporabnik uporablja premičnino v nasprotju s to pogodbo;
* uporabnik bistveno in dalj časa kljub opozorilu s strani lastnika krši določila iz 4. člena te pogodbe.

10. člen

Ob prenehanju pogodbenega razmerja je uporabnik dolžan vrniti premičnine iz 3. člena te pogodbe v takem obsegu in stanju, kot ga je prejel oziroma kakršno je bilo ob sklenitvi pogodbe, upoštevajoč obrabo, ki izhaja iz normalne rabe v obdobju za katero je sklenjena pogodba.

V primeru, da uporabnik ob prenehanju pogodbenega razmerja v dogovorjenem roku ne zagotovi stanja opreme kot je opredeljeno v prejšnjem odstavku , le ta izrecno soglaša, da popravila za povrnitev v normalno stanje zagotovi lastnik na njegove stroške.

11. člen

V primeru, da se ugotovi, da je pri izvajanju te pogodbe kdo v imenu ali na račun druge pogodbene stranke, predstavniku ali posredniku Zavoda za turizem in kulturo Žirovnica ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Zavod za turizem in kulturo Žirovnica bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

 12. člen

S strani lastnika je pooblaščena oseba in skrbnik te pogodbe direktor Matjaž Koman, oziroma vsakokratni direktor ZTK Žirovnica.

S strani uporabnika je oseba pooblaščena za izvajanje te pogodbe Anton Koselj, vodja Rekreacijskega parka Završnica, oz. vsakokratni vodja Rekreacijskega parka Završnica.

 13. člen

Za reševanje sporov po tej pogodbi je pristojno stvarno pristojno sodišče na Jesenicah.

14. člen

Pogodba je sestavljena v štirih enakih izvodih, od katerih prejme lastnik tri izvode, uporabnik pa en izvod.

Pogodba začne veljati, ko jo podpišeta obe pogodbeni stranki.

Datum:

|  |  |
| --- | --- |
| Uporabnik:  | Lastnik: |
|  |  |
| **TVD PARTIZAN ŽIROVNICA Društvo za športno vzgojo in rekreacijo** | **ZAVOD ZA TURIZEM IN KULTURO ŽIROVNICA** |
| Jani Koselj, predsednik | Matjaž Koman, direktor |